Sekolah Menengah Agama Nilai

Sekolah Menengah Agama Nilai (SMA Nilai, SMAN; Jawi: سكوله منڠه اڬم نيلاي) merupakan sebuah institusi pendidikan berstatus Sekolah Agama Bantuan Kerajaan (SABK) di bawah kategori Kelas Seliaan Negeri (KSN). Ia menawarkan Kurikulum Bersepadu Tahfiz (KBT) dan terletak di Pekan Nilai, Negeri Sembilan.

Sejarah 
SMA Nilai mula dibina pada 5 Mei 1973 dan pada awalnya dikenali dengan nama Sekolah Menengah Rendah Agama (SMRA) Nilai. Sekolah ini dirasmikan oleh Dato’ Seri  Utama Tan Sri Hj Mohd Isa Bin Hj Abdul Samad dan didirikan di atas sebidang tanah seluas 4,867 ekar.

Sebelum mempunyai bangunan sendiri, SMRA Nilai telah menumpang di Balai Raya Nilai dengan jumlah murid seramai 40 orang sahaja. Pada waktu itu, pengetua pertama SMRA Nilai, Ustaz Mohamad Yapis hanya dibantu oleh 5 orang guru.

Kini, SMA Nilai telah dinaik taraf menjadi SABK yang diselia oleh Bahagian Pendidikan Islam, Kementerian Pendidikan Malaysia (KPM), Sektor Pendidikan Islam, Jabatan Pendidikan Negeri Sembilan (JPNNS) dan Kerajaan Negeri Sembilan. Tahun 2010 merupakan tarikh bersejarah di mana nama SMRA Nilai telah ditukar secara rasmi kepada Sekolah Menengah Agama Nilai.

Korporat

Moto
Bersama Bekerja Membangunkan SMA Nilai

Slogan
Berilmu, Beriman dan Beramal 

SMA Nilai Terus Maju, Cemerlang, Gemilang dan Terbilang

Falsafah
Menyedari bahawa setiap murid mempunyai potensi untuk menjadi insan yang berguna kepada masyarakat, bangsa dan negara. Kesungguhan dan keikhlasan guru melaksanakan tugas mendidik melalui pendidikan duniawi dan ukhrawi akan mampu melahirkan insan kamil yang berilmu, berakhlak mulia, berketrampilan, kreatif dan inovatif ke arah kesejahteraan diri, agama, bangsa dan negara.

Matlamat
Melahirkan generasi al-Quran yang berilmu, berkemahiran dan berakhlak mulia melalui pembudayaan al-Quran dalam kehidupan, mengupayakan kualiti kepimpinan dan guru secara berkesan melalui sokongan dan penglibatan komuniti secara mampan serta mewujudkan persekitaran pengajaran dan pembelajaran yang bermakna untuk manfaat diri, agama, bangsa dan negara.

Objektif
Murid dapat mencapai kelulusan yang cemerlang dalam akademik serta tahfiz dan kokurikulum
Murid mempunyai sahsiah terpuji, berketrampilan dan berwawasan tinggi melalui penerapan budaya al-Quran 
Mewujudkan persekitaran sekolah yang selamat, bersih dan kondusif bagi menyokong pengajaran dan pembelajaran bermakna
Mewujudkan pengurusan yang cekap, tepat dan berintegriti

Lagu
 Lirik Rumi Terjemahan نحن الطلاب العلا Nahnu tullabul ula Kami penuntut-penuntut yang mulia خير الركن للوطن Khair rukni lil-watan Sebaik-baik teras bagi Negara تحت ظل الحق نمشي Tahta zillil haqqi namshi Kami berjalan di bawah naungan kebenaran لا نبالي بالمحن La nubaali bil-mihan Kami tidak hiraukan sebarang rintangan شيمة الطلاب فهي لا ترضى الهوان Shimat ut-tullabi faya-laa tarda hawan Dasar setiap penuntut adalah tidak rela dengan sebarang kelemahan مبدأ الطلاب رفق قلوبهم رمز الأنام Mabda' at-tullabi rifq qolubihim ramz ul-anam Persediaan semua penuntut dengan keterbukaan hati yang menjadi harapan umat manusia شيمة الطلاب مبدأ الطلاب Shimat ut-tullab mabda' ut-tullab Dasar semua penuntut, persediaan semua penuntut عزم وثبات Azm wa thabat Keazaman dan keteguhan
Pautan lagu

 Kepimpinan
Sejak penubuhannya sehingga kini, SMA Nilai telah diterajui oleh 13 orang pengetua iaitu:

 Ustaz Mohamad Yapis
 Ustaz Adnan Wok
 Ustaz Haji Mohd Ratha Haji Othman
 Ustaz Osman Sirin
 Ustaz Abdul Kudus Tahar
 Ustaz Haji Mohamad Surol Miri
 Ustazah Zawiah binti Ibrahim
 Ustazah Maliah binti Udin
 Ustaz Abdul Halim bin Othman
 Ustaz Jamil bin Othman
 Pn Hjh Suriyah binti Hj Ghazali
 Pn Rafidah binti Ab Rahman
 Tn Hj Mohammad Noh bin Sujud (terkini)

Kurikulum Bersepadu Tahfiz
Sekolah Menengah Agama Nilai menawarkan Kurikulum Bersepadu Tahfiz (KBT) yang menggabungkan dua komponen mata pelajaran tahfiz Al-Quran dengan sebahagian mata pelajaran sedia ada dalam Kurikulum Bersepadu Sekolah Menengah (KBSM) untuk pelajar tingkatan 1 hingga 5. Berikut adalah perincian subjek yang ditawarkan:

 Subjek Tingkatan 1 - 3  Subjek Tingkatan 4 & 5  1. Hifz Al-Quran  1. Hifz Al-Quran 2. Maharat Al-Quran  2. Maharat Al-Quran 3. Pendidikan Islam  3. Bahasa Melayu 4. Bahasa Arab  4. Bahasa Inggeris 5. Bahasa Melayu  5. Sejarah 6. Bahasa Inggeris  6. Matematik 7. Matematik  7. Sains 8. Sains  8. Bahasa Arab 9. Geografi  9. Pendidikan Quran Sunnah 10. Sejarah  10. Pendidikan Syariah Islamiah 11. Reka Bentuk Teknologi (RBT)  11. Prinsip Akaun* 12. Pendidikan Jasmani & Kesihatan (PJK)  12. Perniagaan* 13. Pendidikan Seni Visual (PSV)  13. Matematik Tambahan**

Nota:
 * Pilih salah satu (Prinsip Akaun atau Perniagaan)
 ** Subjek pilihan

 Pencapaian
Berikut adalah Gred Purata Sekolah (GPS) SMA Nilai bagi peperiksaan SPM, dibandingkan dengan Gred Purata Negeri, Negeri Sembilan dan Gred Purata Nasional (GPN) bermula tahun 2020 - tahun generasi pertama pelajar KBT SMA Nilai menduduki peperiksaan SPM:
+ Tahun  Gred Purata Sekolah  Gred Purata Negeri Sembilan  Gred Purata Nasional 2024  1.55  4.18  4.49 2023  1.91  4.33  4.60 2022  2.34 4.50  4.74 2021  2.42  4.62  4.86 2020  3.07  4.50  4.80
Nota: Nilai gred purata yang lebih kecil, menunjukkan prestasi yang lebih baik.

 Fasiliti
Walaupun SMA Nilai berada di bawah seliaan Kementerian Pendidikan Malaysia (KPM) dan Kerajaan Negeri, sekolah ini turut mengambil langkah proaktif dalam mendapatkan dana tambahan bagi meningkatkan infrastruktur dan kemudahan pembelajaran. Dalam banyak keadaan, SMA Nilai bergantung kepada sokongan pertubuhan bukan kerajaan (NGO), Persatuan Ibu Bapa dan Guru (PIBG), serta sumbangan wakaf untuk tujuan penambahbaikan infrastruktur serta penganjuran program-program sekolah.

SMA Nilai dilengkapi dengan sebuah bangunan utama yang merangkumi pejabat pentadbiran, kelas, perpustakaan serta beberapa bilik khas. Selain itu, sekolah ini turut mempunyai satu blok yang terdiri daripada makmal sains dan studio RBT. SMA Nilai mempunyai sejumlah 10 buah kelas , serta dua blok asrama. 

 Alamat
Sekolah Menengah Agama Nilai (SMAN)
Lot 7258, 71800, Nilai
Negeri Sembilan, Malaysia

Telefon: 06-799 1826
Fax: 06-799 6931
E-mel: nft4002@moe.edu.my
 Pautan luar 
Web SMA Nilai
Penerbitan SMA Nilai
Facebook SMA Nilai

SMRA Nilai
SMRA Nilai